Κάνσας

Το Κάνσας () είναι πολιτεία των Ηνωμένων Πολιτειών, που βρίσκεται στις κεντρικές Μεσοδυτικές ΗΠΑ. Έχει έκταση 213.100 τ.χλμ.Στατιστική Υπηρεσία ΗΠΑ Έκταση και πληθυσμό 2.970.606 κατοίκους (εκτίμηση 2024). Πρωτεύουσα του Κάνσας είναι η Τοπίκα (127.473 κ.), και μεγαλύτερη πόλη, η Ουίτσιτα (389.938 κ.).

Ονομάσθηκε από τον Ποταμό Κάνσας που ρέει διαμέσου του, ο οποίος ονομάσθηκε από τη φυλή Αμερικανών Ιθαγενών Κάνσα, οι οποίοι κατοικούσαν στην περιοχή.John Koontz, p.c. Το όνομα της φυλής (ιθαγενώς kką:ze) συχνά λέγεται ότι σημαίνει «άνθρωποι του νότιου ανέμου», αν και αυτό δεν ήταν πιθανώς το αρχικό νόημα του όρου.Rankin, Robert. 2005. "Quapaw." In Native Languages of the Southeastern United States, eds. Heather K. Hardy and Janine Scancarelli. Lincoln: University of Nebraska Press, pg. 492Connelley, William E. 1918. Indians . A Standard History of Kansas and Kansans, ch. 10, vol. 1 Οι κάτοικοι του Κάνσας ονομάζονται «Κανσανοί».

Για χιλιάδες χρόνια αυτό που σήμερα είναι το Κάνσας ήταν έδρα πολυάριθμων και ποικίλων Ιθαγενών Αμερικανικών φυλών. Οι φυλές στο Ανατολικό τμήμα της πολιτείας γενικά ζούσαν σε χωριά κατά μήκος των κοιλάδων των ποταμών. Οι φυλές στο Δυτικό τμήμα ήταν ημινομαδικές και κυνηγούσαν μεγάλα κοπάδια βισόνων. Το Κάνσας κατοικήθηκε πρώτα από Ευρωπαίους Αμερικανούς τη δεκαετία του 1830, αλλά ο ρυθμός του εποικισμού επιταχύνθηκε τη δεκαετία του 1850, εν τω μέσω πολιτικών πολέμων για το θέμα της δουλείας.

Όταν επίσημα άνοιξε για τους εποίκους από την κυβέρνηση των ΗΠΑ το 1854, οι οπαδοί της κατάργησης της δουλείας από τη Νέα Αγγλία και έποικοι υπέρ της δουλείας από το γειτονικό Μιζούρι έσπευσαν στο έδαφος για να καθορίσουν αν το Κάνσας θα γινόταν μια ελεύθερη πολιτεία ή μια δουλοκτητική πολιτεία. Έτσι, η περιοχή ήταν το θερμό πεδίο βίας και χάους τις πρώτες ημέρες του καθώς αυτές οι δυνάμεις συγκρούονταν, και ήταν γνωστό ως το Ματωμένο Κάνσας.

Οι υπέρμαχοι της κατάργησης της δουλείας κυριάρχησαν και στις 29 Ιανουαρίου 1861, το Κάνσας εισήλθε στην Ένωση ως ελεύθερη πολιτεία.Μετά τον Εμφύλιο Πόλεμο, ο πληθυσμός του Κάνσας αυξήθηκε ραγδαία, όταν κύματα μεταναστών μετέτρεψαν το λιβάδι σε αγροτικές γαίες. Σήμερα, το Κάνσας είναι μια από τις παραγωγικότερες αγροτικές πολιτείες, παράγοντας μεγάλες ποσότητες σίτου, καλαμποκιού, σόργου και ηλιάνθους.

 Νόμος και κυβέρνηση 

 Πολιτειακά και τοπικά πολιτικά 
Βλέπε επίσης:Κυβέρνηση του Κάνσας,Δύναμη των πολιτικών κομμάτων στο Κάνσας

Εκτελεστικός Κλάδος: Ο εκτελεστικός κλάδος αποτελείται από έξι εκλεγμένους αξιωματούχους. Ο Κυβερνήτης και ο Αναπληρωτής Κυβερνήτης εκλέγονται στον ίδιο κατάλογο, τον Υπουργό Δικαιοσύνης, τον Υπουργό Εσωτερικών, τον Υπουργό Οικονομικών, και τον Επίτροπο Πολιτειακής Ασφάλισης εκλέγονται ξεχωριστά. Οι έξι κορυφαίοι εκτελεστικοί αξιωματούχοι του Κάνσας είναι όλοι Ρεπουμπλικανοί. Ο Κυβερνήτης Σαμ Μπράουνμπακ και ο Αναπληρωτής Κυβερνήτης Τζεφ Κόλυερ εκλέχθηκαν το 2010 στο ίδιο ψηφοδέλτιο για ένα μέγιστο δύο συνεχόμενων τετραετών θητειών.

Νομοθετικός Κλάδος: Το διθάλαμο Νομοθετικό Σώμα του Κάνσας αποτελείται από τη Βουλή των Αντιπροσώπων του Κάνσας, με 125 μέλη που υπηρετούν διετείς θητείες, και η Γερουσία του Κάνσας, με 40 μέλη που υπηρετούν τετραετείς θητείες. Τρεχόντως 32 από τους 40 Γερουσιαστές είναι Ρεπουμπλικανοί και 92 από τους 125 Αντιπροσώπους είναι Ρεπουμπλικανοί.

Δικαστικός Κλάδος: ο Δικαστικός κλάδος της πολιτειακής κυβέρνησης έχει επικεφαλής το Ανώτατο Δικαστήριο του Κάνσας. Το δικαστήριο έχει επτά δικαστές. Ένα κενό συμπληρώνεται από τον Κυβερνήτη επιλέγοντας έναν από τους τρεις προτεινόμενους που επιλέγονται από μια 9μελή δικαστική επιτροπή επιλογής. Η επιτροπή αποτελείται από πέντε δικηγόρους του Κάνσας που εκλέγονται από άλλους δικηγόρους του Κάνσας και τέσσερα μέλη που επιλέγονται από τον Κυβερνήτη.

Κλίμα
Το Κάνσας έχει Εύκρατο Κλίμα με σχετικά ψυχρούς Χειμώνες με θερμοκρασίες +6 °C με +5 °C και 0 °C με -4 °C με ελαφρά χιονοπτώσεις. Τα Καλοκαίρια είναι ζεστά με θερμοκρασίες +21 °C με +36 °C. Οι ακραίες θερμοκρασίες που έχουν καταγραφεί στην περιοχή είναι +41 °C και -24 °C.

 Μεγαλύτερες πόλεις του Κάνσας 
#ΌνομαΚομητείαΠληθυσμός πόληςΠληθυσμός μητροπολιτικής1ΟυίτσιταΣέντζγουικ399.858647.6102Όβερλαντ ΠαρκΤζόνσον203.804(ανήκει στη μητροπολιτική περιοχή του Κάνσας Σίτι) 3Κάνσας Σίτι Γουαϊντότ159.630(ανήκει στη μητροπολιτική περιοχή του Κάνσας Σίτι) 4Ολάθε Τζόνσον144.851(ανήκει στη μητροπολιτική περιοχή του Κάνσας Σίτι)5ΤοπίκαΣουόνι126.701235.2606ΛόρενςΝτάγκλας103.918124.5597ΣουόνιΤζόνσον67.311(ανήκει στη μητροπολιτική περιοχή του Κάνσας Σίτι)8ΛένεξαΤζόνσον57.434(ανήκει στη μητροπολιτική περιοχή του Κάνσας Σίτι)9ΜανχάτανΠοταγουάτομι54.100 134.13510ΣαλίναΣέιλιν46.88962.060

 Παραπομπές 

 Εξωτερικοί σύνδεσμοι 




Κατηγορία:Πολιτείες των ΗΠΑ